****

**REPUBLIKA HRVATSKA**

**ZADARSKA ŽUPANIJA**

** OPĆINA PRIVLAKA**

Ivana Pavla II 46, 23233 PRIVLAKA

 Na temelju članka 37. točka 4. Zakona o proračunu (NN broj 87/08, 136 /12 i 15/15 i članka 46. Statuta Općine Privlaka („Službeni glasnik Zadarske županije“ broj 05/18), Općinski načelnik općine Privlaka dana 21. svibnja 2020. godine donosi prijedlog

**PRVIH IZMJENA I DOPUNA PRORAČUNA OPĆINE PRIVLAKA ZA 2020. GODINU I PROJEKCIJA ZA 2021. I 2022. GODINU**

1. RAČUN PRIHODA I RASHODA I RAČUN FINANCIRANJA
2. OBRAZLOŽENJE PRVIH IZMJENA I DOPUNA PRORAČUNA OPĆINE

 ZA 2020. GODINU

3. PRVE IZMJENE I DOPUNE PRORAČUNA OPĆINE PRIVLAKA ZA 2020.G.

 POSEBNI DIO

1. IZMJENE I DOPUNE PLANA RAZVOJNIH PROGRAMA ZA 2020. GODINU

**1. RAČUN PRIHODA I RASHODA I RAČUN FINANCIRANJA**

U Prvim izmjenama i dopunama Proračuna Općine Privlaka za 2020. godinu račun prihoda i rashoda sadrži:

**A. RAČUN PRIHODA I RASHODA**

 **Plan za 2020. Povećanje/ Novi plan**

 **Smanjenje**

**1. UKUPNO PRIHODI 17.373.550,00 + 271.600,00 17.645.150,00**

1.a. PRIHODI POSLOVANJA 17.073.550,00 + 271.600,00 17.345.150,00

1.b. PRIHODI OD PRODAJE

 NEFINAN. IMOVINE 300.000,00 0,00 300.000,00

**2. RASHODI 24.853.550,00 - 243.660,00 24.609.890,00**

2.a.RASHODI POSLOVANJA 22.220.550,00 + 61.340,00 22.281.890,00

2.b. RASHODI ZA NABAVKU

 NEFINANCIJSKE IMOVINE 2.633.000,00 - 305.000,00 2.328.000,00

**3. RAZLIKA–VIŠAK/MANJAK (1-2) - 7.480.000,00 515.260,00 - 6.964.740,00**

**B. RAČUN FINANCIRANJA**

1. PRIMICI OD FINANCIJSKE IMOVINE - - -

2. IZDACI ZA FINANCIJSKU IMOVINU 20.000,00 - 20.000,00

**3. RAZLIKA – VIŠAK/MANJAK (1-2) - 20.000,00 - - 20.000,00**

**C. VIŠAK PRIHODA**

 **7.500.000,00 - 515.260,00 6.984.740,00**

**D. UKUPNO PRORAČUN**

**1. UKUPNO PRIHODI I PRIMICI 24.873.550,00 - 243.660,00 24.629.890,00**

**+ VIŠAK PRIHODA**

**2.UKUPNO RASHODI I IZDACI 24.873.550,00 - 243.660,00 24.629.890,00**

Zakonom o proračunu (NN br. 87/08, 136/12 i 15/15) člankom 39.st.2 definirano je da se Izmjene i dopune Proračuna donose po istom postupku kao i Proračun. Proračun Općine Privlaka za 2020. godinu zajedno s projekcijama za 2021. i 2022. godinu donijelo je Općinsko vijeće na 26. (dvadesetšestoj) sjednici održanoj 10. prosinca 2019. godine te je isti objavljen u Službenom glasniku zadarske županije 27/19. Prve izmjene i dopune Proračuna za 2020. godinu potrebne su radi:

- usklađivanja planiranih prihoda i planiranja prihoda koji nisu bili poznati kod donošenja Proračuna za 2020. godinu

- usklađivanja planiranih troškova i planiranja novih troškova koji se u vrijeme donošenja Proračuna za 2020. godinu nisu mogli predvidjeti.

U Prve izmjene i dopune proračuna Općine Privlaka za 2020. godinu uključen je i proračunski korisnik Dječji vrtić Sabunić.

1. **OBRAZLOŽENJE PRVIH IZMJENA I DOPUNA PRORAČUNA OPĆINE PRIVLAKA ZA 2020. GODINU**

**2.1. PRIHODI**

Prvim izmjenama i dopunama proračuna ukupni prihodi se povećavaju za 243,660,00 kn u odnosu na Plan te oni sada iznose 24.629.890,00 kn.

 **2.1.1. Prihodi poslovanja**

Prvim izmjenama i dopunama proračuna za 2020. godinu Prihodi poslovanja u odnosu na Plan za 2020. godine povećani su za 271.600,00 kn te iznose 17.345.150,00 kn.

Izmjene Prihoda poslovanja u Prvim izmjenama i dopunama proračuna za 2020. godinu odnose se povećanje ostalih prihoda u iznosu od 500.000,00 kn budući da se očekuje uplata naknade parničnih troškova temeljem sudskih presuda i povećanje prihoda od zakupa i iznajmljivanja imovine za 41.600,00 kn te na smanjenje Kapitalnih pomoći u iznosu od 270.000,00 kn.

**2.1.2. Prihodi od prodaje nefinancijske imovine**

Prvim izmjenama i dopunama proračuna za 2020. godinu Prihodi od prodaje nefinancijske imovine u odnosu na Plan za 2020. godine nisu se mijenjali te iznose 300.000,00 kn.

 **2.1.3. Vlastiti izvori**

U djelu proračuna raspoloživa sredstva iz prethodnih godina višak/manjak iz prethodnih godina Općina Privlaka je planom proračuna za 2020. godinu planirala Višak prihod u iznosu od 7.500.000,00 kn. Prvim izmjenama i dopunama proračuna za 2020. godinu došlo je do smanjenja planiranog viška prihoda u iznosu od 500.000,00 kn te uključivanja ostvarenog manjka prihoda poslovanja proračunskog korisnika dječjeg vrtića Sabunić u iznosu od 15.260,00 kn čime planirani višak prihoda sada iznosi 6.984.740,00 kn.

**2.2. RASHODI I IZDACI**

Prvim izmjenama i dopunama proračuna ukupni rashodi i izdaci se smanjuju za 243.660,00 kn u odnosu na Plan za 2020. godinu te oni sada iznose 24.609.890,00 kn.

**2.2.3 Rashodi poslovanja**

Rashodi poslovanja se Prvim izmjenama i dopunama proračuna povećavaju u ukupnom iznosu od 61.340,00 kn u odnosu na Plan te oni sada iznose 22.281.890,00 kn, pojedini rashodi poslovanja mijenjaju su u novom planu kako slijedi:

- Materijalni rashodi su povećani za 336.340,00 kn, a najznačajnije povećanje navedenih rashoda se odnosi na usluge tekućeg i investicijskog održavanja;

- Pomoći unutar općeg proračuna povećavaju se za 90.000,00 kn a odnose se na Kapitalnu pomoć OŠ Privlaka, te na Kapitalnu pomoć Općoj bolnici Zadar;

- Naknade građanima i kućanstvima smanjene su za 120.000,00 kn a odnosi se na Naknadu za novorođenčad, te na sufinanciranje zbrinjavanja azbesta;

- Tekuće donacije povećavaju se za 5.000,00 kn a odnose se na tekuće donacije građanima i kućanstvima;

- Kapitalne donacije smanjuju se za 250.000,00 kn te se odnose na kapitalnu donaciju OPG-ovima i na Kapitalnu donaciju Župnom uredu Privlaka.

* 1. **Rashodi za nabavku dugotrajne nefinancijske imovine**

Rashodi za nabavku nefinancijske dugotrajne imovine Prvim izmjenama i dopunama proračuna smanjuju se za 305.000,00 kn te oni sada iznose 2.328.000,00 kn.

Rashodi za nabavu proizvedene dugotrajne imovine korigirani su kako slijedi:

- gradnja poslovnih građevinskih objekata se smanjuje u ukupnom iznosu od 242.000,00 kn a odnosi se na smanjenje rashoda za gradnju Reciklažnog dvorišta u iznosu od 250.000,00kn iz razloga što realizacija istog u ovoj godini nije moguća. Nadalje, došlo je do povećanje rashoda na poziciji Spomenika „Sabunjar“ za 31.000,00 kn, te otvaranje novih pozicija gradnje Dječjeg vrtića i Upravne zgrade i skladišta OKD Artić rashodi kojih se odnose na doprinose i naknade plaćanje kojih je potrebno prije početka gradnje;

- rashodi za nabavu postrojenja i opreme povećani su za 16.000,00 kn;

- rashodi nematerijalne imovine smanjeni su za 79.000,00 kn, izmjene se odnosi na projektnu dokumentaciju.

1. **PRVE IZMJENE I DOPUNE PRORAČUNA OPĆINE PRIVLAKA ZA 2020. GODINU POSEBNI DIO**

**3.1. Posebni dio po razdjelima**

Proračunska potrošnja u Općini Privlaka prvim izmjenama i dopunama za 2020. godinu planira se prema proračunskim klasifikacijama kroz razdjele kako slijedi:

|  |  |  |  |  |  |
| --- | --- | --- | --- | --- | --- |
| Razdjel | Naziv | Plan za 2020. | Povećanje/smanjenje | Novi plan | Index |
| Razdjel001 | Općinsko vijeće | 464.000,00 | -83.000,00 | 381.000,00 | 82,11 |
| Razdjel002 | Ured načelnika | 671.084,00 | -152.650,00 | 518.434,00 | 77,25 |
| Razdjel003 | Jedinstveni upravni odjel | 22.916.316,00 | 7.250,00 | 22.923.566,00 | 100,03 |
| Razdjel004 | Predškolskoobrazovanje | 598.500,00 | 0,00 | 598.500,00 | 100,00 |
| Razdjel005 | Hrvatske vode | 15.000,00 | 0,00 | 15.000,00 | 100,00 |
| Razdjel007 | Program Dječjeg vrtića | 208.650,00 | -15.260,00 | 193.390,00 | 92,69 |
|  | **Ukupno** | **24.873.550,00** | **-243.660,00** | **24.629.890,00** | **99,02** |

U Proračunu općine Privlaka za 2020. godinu i Projekcijama za 2021. i 2022. godinu usvojenom na 26. (dvadesetšestoj) sjednici održanoj 10. prosinca 2019. godine članak 1. mijenja se i glasi:

U članku 1. prihodi i primici, te rashodi i izdaci Proračuna Općine Privlaka za 2020. godinu povećavaju se odnosno smanjuju prema posebnom dijelu Prvih izmjena i dopuna proračuna za 2020. godinu i sastavni su dio ovog Prijedloga.

KLASA: 400-08/19-01/02

URBROJ: 2198/28-02-20-3

Privlaka, 21. svibnja 2020.g.

 OPĆINSKI NAČELNIK OPĆINA PRIVLAKA

 Gašpar Begonja, dipl. ing.

**POESBNI DIO - ANALITIKA**